NaiveNeuron/SloPal huggingface dataset:
Šeliga, Juraj, podpredseda NR SR (2020-11-26):
Ďakujem pekne, pani poslankyňa. Otváram rozpravu, do ktorej som dostal tri písomné prihlášky, za poslanecký klub SMER – SD pán poslanec Richter a potom dvaja páni poslanci, pán poslanec Kéry a pán poslanec Tomáš. Ako prvý, nech sa páči, pán poslanec Richter, môžte vystúpiť.
Bugár, Béla, podpredseda NR SR (2017-06-20):
Pán poslanec Dostál.
Burian, Jozef, poslanec NR SR (2016-11-30):
Teraz budeme hlasovať o treťom bode druhého pozmeňujúceho návrhu pani poslankyne Jurinovej.
Bugár, Béla, podpredseda NR SR (2017-10-11):
Ďalej v rozprave vystúpi pani poslankyňa Zemanová.
Blahová, Natália, poslankyňa NR SR (2016-04-22):
Ja chcem veľmi pekne poďakovať všetkým vám, ktorí ste sa vyjadrili k môjmu prejavu. A pevne verím, že takáto téma, ako sú ľudské práva, ako sú práva ľudí s hendikepom, práva detí, práva žien, obetí, tak to je práve téma, ktorá by nás mohla prierezovo, naprieč celou koalíciou aj opozíciou spojiť, pretože toto sú témy, na ktorých sa nerieši ideológia, ako pán kolega Hrnko spomenul, toto sú témy, ktoré by mali zaujímať nás všetkých, a to rovnako pálčivo. Ďakujem veľmi pekne.
Čekovský, Kristián, poslanec NR SR (2020-07-24):
Pán Pellegrini, na čo sa tu hráte? Vašu politickú kariéru ste začínali tak ako každý správny smerák, špinavou robotou v prospech oligarchov, nosili ste do parlamentu zákony, ktoré ušilo bizniskrídlo SMER-u, napríklad v oblasti cestnej premávky a vyvlastňovacieho zákona alebo ste chceli stavať ropovod cez Žitný ostrov, o dobabranej informatizácii snáď neskôr si povieme. A keď pre premiérovu komunikáciu na jeho vlastnom Facebooku hovoríte o zahraničnopolitických škodách, prepáčte za výraz, ale ustreľuje mi dekel. Ako by bola strana SMER a dnes jej ľavá noha s názvom HLAS plná diplomatov. Dovoľte, prosím, aby som vám pripomenul, čo hovorí Ján Počiatek na nahrávke s Dobroslavom Trnkom, ako nás zastupovali vaši velikáni slovenskej politiky na európskej pôde, citujem Jána Počiatka a pokúsim sa to cenzurovať, ale celú verziu nájdete na spomínanom videu v 37. minúte: „Musel som tam ísť v pondelok. Skončili sme asi o desiatej večer a celá partička, že čo budeme robiť? Že ideme tu niekde do baru len tak na krátko. Jasné. O štvrtej ráno sme tam hľadali nejakú kebabovú uličku, do“, píp, „a žrali sme tak kebaby niekde v“, píp, „neviem, kde sme to tam boli naje“, tri bodky. A tak ďalej. „A ráno o devátej, no choď, do pi,“ tri bodky, „si tam sadnúť. Žáhu som mal, neviem, čo sme tam zežrali všetko najeb“, tri bodky, „úplne ko“, tri bodky, „vieš dobre, že jeden oblek, sa ti nechce veľká kabela niesť do lietadla, len tak inú košeľu, oblek smrdel,  do“, píp, „celý zaje“, tri bodky, „no zle mi bolo, grgalo sa mi.“ Potom ešte niekoľko minút osočoval našich politických partnerov zo zahraničia, napríklad z Českej republiky. Ak tam bolo príliš veľa výpadkov slov, ospravedlňujem sa, ale to bol citát vášho bývalého ministra financií, ktorý nás takto zastupoval v Bruseli, takto chodili exministri na EKOFIN, nechcem vedieť, čo tam robil napríklad pán Kaliňák. Takže neviem... (Prerušenie vystúpenia časomerom. Potlesk.)
Paška, Pavol, predseda NR SR (2012-10-30):
Pán poslanec Chren.
T. Cabaj, poslanec: (2002-03-21):
Samozrejme, nenašiel tú odvahu, pretože takýto návrh doteraz nepadol, a preto, pán predsedajúci, v súlade s § 39 ods. 1 predkladám návrh, aby o vyslovení nedôvery vláde sa hlasovalo tajným spôsobom. A aby som nehovoril veľa, chcem vás vážení kolegovia a kolegyne z koalície poprosiť, ak už nemáte odvahu hlasovať za nedôveru vláde, ktorá vás tu nechala osamote, minimálne vás chcem poprosiť, aby ste tejto vláde nedali dôveru. Ďakujem pekne. (Potlesk.)
Pellegrini, Peter, podpredseda NR SR (2020-04-23):
Pán poslanec Beluský.
V. Palko, minister vnútra SR: (2003-09-16):
Odznievali tu otázky, aká bude dostupnosť občana, či sa zhorší, alebo nie, domnievam sa, že tá základná otázka, ktorú si treba zodpovedať, je táto, či doterajší model miestnej štátnej správy bol efektívny, alebo nie. Z. Martináková, podpredsedníčka NR SR: Prepáčte, pán minister, prosím dámy a páni poslanci o väčší pokoj v rokovacej sále. Ďakujem vám.
P. Hrušovský, predseda NR SR: (2004-01-22):
Prerušujem rokovanie do 17.00 hodiny. (Prerušenie rokovania o 16.45 hodine.) (Pokračovanie rokovania o 17.07 hodine.)
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 141 prítomných, 78 za, 40 proti, 23 sa zdržalo. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Preto v mene troch poslaneckých klubov za SMER, HLAS a SNS podávam procedurálny návrh, aby sme prvé čítanie o tomto návrhu zákona, teda tlač 368, prerokovali dnes po hodine otázok. Je všeobecný súhlas? Nie je všeobecný súhlas. Prosím, prezentujme sa a hlasujme. (Hlasovanie.) 140 prítomných, 118 za, 11 proti, 10 sa zdržalo, 1 nehlasoval. Konštatujem, že sme rozhodli o zaradení tohto návrhu zákona dnes po hodine otázok. Teraz prosím spoločného spravodajcu z výboru pre verejnú správu a regionálny rozvoj poslanca Viliama Zahorčáka, aby uvádzal hlasovanie v opakovanom druhom čítaní o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy. Máme to uvedené ako tlač 231 bodu 25 schváleného programu. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač 231.)
Grendel, Gábor, podpredseda NR SR (2023-05-09):
Áno, áno, ako navrhovateľ máte neobmedzený čas.
Grendel, Gábor, podpredseda NR SR (2023-06-27):
S reakciou na faktické poznámky pán poslanec Kučera.
Bugár, Béla, podpredseda NR SR (2011-07-12):
Prezentujme sa a hlasujme o návrhu postúpiť návrh zákona do tretieho čítania. (Hlasovanie.) Prítomných 142 poslancov, za 78, proti 56, 8 sa zdržali. Konštatujem, že návrh bol schválený. Pristúpime teraz k tretiemu čítaniu . Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Laššáková, Jana, podpredsedníčka NR SR (2015-05-21):
Pani poslankyňa Žitňanská, nech sa páči.
Števulová, Zuzana, poslankyňa NR SR (2024-02-28):
Ďakujem za reakcie a v súlade s tým, čo aj pani Plaváková povedala, ja sa tiež pripájam k jej výzve. Pán minister, ak vám naozaj záleží na tom, aby násilie na ženách sme ako spoločnosť postupne znižovali a bojovali s jeho príčinami, začnite robiť viac. Zriaďte pracovnú skupinu a poďme diskutovať o redefinícii znásilnenia, o kybernetickom online násilí, o tom, čo môžeme spraviť na súdoch, aby tie konania netrvali 13, 12, 11 rokov, aby sa dodržiavalo to, čo máme v zákonoch. Veď my máme v zákone, že tá obeť nemá byť retraumatizovaná opakovanými výsluchmi, a nedeje sa to. Tak poďme sa o tom baviť. Povedzme si, že redefiníciu znásilnenia môžme do parlamentu predložiť o pol roka. Dovtedy je čas pripraviť tieto opatrenia. Poďme to robiť! Ja vás tiež na to vyzývam. Určite aj ostatní partneri a partnerky z opozície sa radi zapoja a máme pár mesiacov na to, aby sme sa zhodli, aby sme dosiahli tú širokú spoločenskú zhodu. Lebo vy sám vidíte, že po tom, čo sa strhlo po tom skrátení premlčacích lehôt, je tu spoločenská objednávka na to, aby sme sa ako štát, ako táto spoločnosť postavili za ženy a pomohli, aby sa tu táto situácia zlepšila. Tak poďte to s nami spraviť!
Blanár, Juraj, podpredseda NR SR (2023-03-30):
Prezentujme sa a hlasujme o druhom pozmeňujúcom návrhu pána poslanca Kremského. (Hlasovanie.) 125 prítomných, 66 za, proti nebol žiaden, 59 sa zdržalo, hlasovali všetci. Pozmeňujúci návrh druhý sme schválili. Nech sa páči.
Viskupič, Jozef, poslanec NR SR (2017-09-05):
Ďakujem. Dovolím si požiadať ctené plénum Národnej rady Slovenskej republiky, aby zaviazalo predsedu Národnej rady Slovenskej republiky uznesením, aby sa ľuďom Slovenska ospravedlnil za kauzu rozkrádania 600 mil. eur z eurofondov na ministerstve školstva. Ľuďom pred voľbami sľuboval slušnosť a toto, čo SNS na ministerstve školstva robí, nie je ani slušné, ani odborné. Dovolil som si plénum požiadať so všetkou vážnosťou, aby sme toto uznesenie prijali a aspoň týmto zriadili malú satisfakciu za to, že prídeme o obrovské, pravdepodobne prídeme o obrovské zdroje, ktoré mali byť venované vede a výskumu a budúcnosti Slovenska. Ďakujem.
Linhart, Patrick, poslanec NR SR (2023-05-18):
Nech vystúpi a nech povie, prečo hlasoval proti. Ďakujem.
Grendel, Gábor, podpredseda NR SR (2020-04-07):
Panie poslankyne, páni poslanci, pristúpime k hlasovaniu v druhom čítaní o vládnom návrhu zákona o niektorých opatreniach v pôsobnosti ministerstva životného prostredia v súvislosti s ochorením COVID-19, ktorý prerokúvame v skrátenom legislatívnom konaní (tlač 48). Dávam slovo spoločnej spravodajkyni z výboru pre pôdohospodárstvo a životné prostredie poslankyni Anne Zemanovej, aby hlasovanie uvádzala, nech sa páči, pani poslankyňa. (Hlasovanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 , tlač 48.)
Vaľová, Jana, poslankyňa NR SR (2011-02-08):
Ďakujem. No, pán Matovič opäť neprekvapil, predviedol svoje psychologické divadielko. Ak s tým niekto nesúhlasí, tak je kupovaný, ale ja si myslím, že v tomto parlamente okrem pána Matoviča nikto nebol kupovaný, nikomu nikto neponúkal peniaze a priznal to sám, že jemu tie peniaze ponúkali. Ja tu sedím päť rokov a nikto ma nikdy nekupoval. Druhú vec, čo chcem povedať, ak počúvame rozpravu, tak pravica hovorí o biznise, o biznise s jedlom alebo s potravinami a ľavica hovorí o jednom teplom jedle pre občana. Nesúhlasím s týmto návrhom, pretože ak zamestnanec dostane stravný lístok, je tam dvojnásobná kontrola. Jedna kontrola je tá, že fungujú tieto faktúry v ekonomike podnikateľa, a druhá kontrola je tá, že zamestnanec podpíše, že tieto lístky skutočne prevzal. Ja sa pýtam, ak dostane zamestnanec príspevok na stravu vo forme finančnej čiastky, ak podnikateľ povie, že nemá z čoho vyplácať mzdu, tak ako sa to mnohokrát teraz deje, že povie, že dá iba minimálnu mzdu, chcem sa spýtať, ako sa budú brániť ľudia v nezamestnaných regiónoch. A ešte jednu vec by som chcela povedať. Ak zavádzate pre rómske osady, aby si nekupovali alkohol, stravenky a lístky, tu opačne zavádzate peniaze, a že vraj si ľudia kupujú cigarety, alkohol. Je to zakázané si kúpiť za tieto lístky. A, pán Matovič, pre vašu názornú ukážku, toto je stravenka a toto je desaťeurovka. Vôbec v peňaženke neobťažuje, sú to dve rovnaké, by som povedala, aj hmotnostne poukážky, ktoré v peňaženke vôbec neobťažujú, ale myslím si, že u vás je to veľmi ťažko, aby ste si to predstavil. A jednoducho ešte raz hovorím, ak zamestnanec dostáva stravné lístky, je tam kontrola, že dostane toľko na stravu, koľko mu ukladá zákon, podpíše tieto lístky a tieto lístky figurujú aj v ekonomike a nie je možné, aby mu toto nebolo vyplatené. (Potlesk.)
Kuciaňová, Magdaléna, poslankyňa NR SR (2018-06-14):
Ďakujem za slovo. Vážený kolega Karol Farkašovský, nedá mi, aby som neocenila pružnosť, s akou sa realizoval poslanecký prieskum, aj to, ako rýchlo sa podarilo uviesť zistené odporúčania do legislatívnej praxe. Je to veľmi dobrý príklad poslaneckej práce, ak sa dá prispieť k vyriešeniu problému či problémov, ktoré prináša dennodenná prax, ale aj samotný život. Ja som presvedčená, že inštitút poslaneckého prieskumu tu má v práci poslanca svoje opodstatnenie, sama som sa zúčastnila poslaneckého prieskumu cez výbor pre sociálne veci a viem, ako to chodí, čo to obnáša v samotnej praxi. Je pravdou, že niektoré poslanecké prieskumy i závery vyžadujú ďaleko širšiu celospoločenskú diskusiu tak na úrovni laickej, ale predovšetkým odbornej. No a práve z týchto dôvodov by sme všetci mali využívať tento inštitút, využívať ho častejšie pre zlepšenie činnosti na každom úseku spoločnosti, či už je to úsek hospodársky, ekonomický, sociálny, zdravotný, kultúry, školstva atď., kde to nie je v súlade jednak s pravidlami, prijatými zásadami, ale predovšetkým so zákonom, jeho zákonnosťou. Práve preto ďakujem veľmi pekne za tak vzorový poslanecký prieskum.
Kollár, Boris, predseda NR SR (2023-03-28):
Ďakujem velice pekne. Pán poslanec Krajčír.
P. Paška, predseda NR SR: (2008-11-04):
Pani poslankyňa.
Šimečka, Michal, podpredseda NR SR (2023-12-20):
Ďakujem pekne. Pán poslanec Pročko.
Číž, Miroslav, podpredseda NR SR (2014-11-26):
Ďakujem, pán minister, za vystúpenie ako navrhovateľ. Teraz sa pýtam spravodajcu, či chce. Nechce. Ďakujem pekne. Takže, vážené kolegyne, kolegovia, prerušujem rokovanie tohto bodu programu, no a nasleduje druhé čítanie o vládnom návrhu zákona o pohľadávkach štátu a o zmene a doplnení niektorých zákonov (parlamentná tlač č. 1213 a spoločná správa výborov 1213a). Opäť, pán minister, a máte slovo a vládny návrh zákona odôvodnite.
Nash, Natália, poslankyňa NR SR (2024-05-14):
Ďakujem pekne za slovo, pán predsedajúci. Ďakujem kolegovi Pročkovi, že vo svojom príspevku, tak ako aj v tejto rozprave zhrnul to, koľko veľa kvalitných projektov bolo podporených z Fondu na podporu umenia, a ozrejmil nám tiež týmto aj význam a fungovanie Fondu na podporu umenia pre slobodnú kultúru na Slovensku. Dozvedeli sme sa, ako funguje poskytovanie dotácií vrátane rovnováhy a kontroly pri rozhodovaní o prideľovaní dotácií. Tiež ďakujem, že nám uviedol aj to, že akým spôsobom tento návrh zákona ohrozí dotácie, pretože namiesto desiatok odborných komisií bude jednotlivé projekty vyhodnocovať rada, ktorá bude mať nominantov prevažne z SNS. Veľmi oceňujem všetky príspevky, ktoré tu odzneli a podporujú, ako aj príspevok pána Pročka, argumentáciu proti tomuto návrhu zákona. 5,6-percentná strana, Slovenská národná strana naozaj nemá mandát na to, aby posudzovala, ktoré projekty majú byť a ktoré nemajú byť podporené z verejných zdrojov. V tomto návrhu spejeme k najhoršiemu možnému riešeniu, ktoré vážne ohrozuje slobodu a nezávislosť slovenskej kultúry. Zlikviduje mnoho kvalitných projektov, ktoré nesplnia ideologické kritériá, ktoré určí rada, ktorú budú ovládať nominanti SNS. Pripájam sa preto k výzve koaličným poslancom, aby tento návrh zákona nepodporili. Ďakujem pekne.
S. Kahanec, poslanec: (2007-02-01):
Navyše, by sa mali riešiť aj tie byty, ktoré spomínal pán poslanec. Boli to byty podnikové, pre ktoré by mali platiť rovnaké pravidlá napriek tomu, že sa udiali veci, ktoré tu už boli spomenuté. Preto sa pripájam k návrhom, ktoré tu už zazneli aj od pána poslanca Lipšica, aj predtým od pani poslankyne Radičovej, aby sa táto otázka doplnila a doriešila v predloženom návrhu zákona tak, aby to bolo systémové a komplexné riešenie, ktoré by riešilo predovšetkým adresnosť pomoci ľuďom v núdzi, a nie iba paušálne odsunutie deregulovaného nájomného. Ďakujem pekne.
Novotný, Viliam, poslanec NR SR (2011-02-11):
Ďakujem pekne. Pán kolega, keďže nebol podaný pozmeňovací návrh, tak v podstate ostanem tiež len v takej skôr filozofickej rovine. Môžme začať diskusiu o tom, či by bolo vhodné používať konope na lekárske účely. Ale myslím si, že táto diskusia je najprv odborná. Najprv by som chcel počuť názor anestéziológov a odborníkov na chronickú bolesť, či je vôbec potrebné mať v ponuke liečby chronickej bolesti takéto prípravky. Chcel by som počuť aj názor lekárnikov, farmaceutov, ako to budeme distribuovať, akým spôsobom to bude uchovávané v lekárni, v akej forme budú tieto prípravky dostupné. Treba, samozrejme, diskutovať o tejto problematike aj na politickej úrovni aj na výbore pre zdravotníctvo, kde si myslím, že je veľmi prajná atmosféra na takúto odbornú diskusiu, ale takáto odborná diskusia zatiaľ ani nezačala okrem nejakých deklarácií, že by to možno niekto chcel alebo nechcel presadzovať. Preto si myslím, že skôr, ako by sme mali z takejto deklaratórnej roviny prejsť k reálnym pozmeňovacím návrhom a ich predloženiu, k čomu ale dnes nedošlo, by sme mali predovšetkým na odbornej úrovni dobre rozdiskutovať túto tému. Nie je to totižto tak celkom jednoduché, aby sa to dalo vyriešiť jedným pozmeňovacím návrhom. Ako sa budú tieto lieky kategorizovať? Kto ich bude vyrábať? Ako sa budú dostávať na trhu? V akom režime sa budú dostávať. Je to omnoho komplexnejší problém, ako zaradiť alebo vyradiť túto látku niekde do prílohy zákona o omamných a psychotropných látkach. Ďakujem pekne.
Figeľ, Ján, podpredseda NR SR (2015-03-13):
Na vystúpenie pána poslanca Zajaca je päť faktických poznámok. Nech sa páči, Alojz Hlina s prvou.
Figeľ, Ján, podpredseda NR SR (2014-07-01):
Vážené panie poslankyne, páni poslanci, budeme pokračovať v popoludňajšom rokovaní piateho dňa 36. schôdze Národnej rady Slovenskej republiky v prerušenej rozprave v druhom čítaní o návrhu poslancov pána Brixiho a Martvoňa na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov, teda tlač 793. Pán navrhovateľ a pán spravodajca sú už na svojich miestach, takže môžeme pokračovať. Do rozpravy je ešte ústne prihlásený pán poslanec Anton Martvoň, ktorému týmto dávam slovo. Nech sa páči. (Pokračovanie rokovania o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov , tlač 793.)
Kaník, Ľudovít, poslanec NR SR (2012-11-28):
Pani poslankyňa, keďže ste primátorka, tak som myslel, že by ste mali mať šancu viac rozumieť tomu systému, ako vlastne má fungovať, ale zdá sa mi, že asi nie, pretože tam nie je žiaden rozpor zákonodarca a primátor. To má byť v dokonalom súzvuku, pretože tak to bolo celé vymyslené, aby to samospráve pomáhalo a zároveň, aby to pomáhalo sociálnemu systému pripravovať ľudí na zapojenie na trh práce, na riadny trh práce. To vaše nepochopenie, ako som hovoril aj vo svojom príspevku, spočíva v tom, že vy si to stále zamieňate s nejakým typom práce. Preto aj teraz ste hovorili o polke minimálnej mzdy a podobne. To nie je mzda, to nie je práca, nemá to byť práca. Preto je potrebné, aby to nebolo za symbolickú hodinku, ani za symbolických 10 hodín, ale preto to má byť tak nastavené, aby to nebolo pre tých ľudí pohodlné útočisko, ktoré im poskytne niečo podobné minimálnej mzde, ale aby to bola vec, ktorú, keď chcú mať sociálnu dávku, musia urobiť pre komunitu, ktorá ich financuje cez sociálne dávky, a aby to tlačilo k tomu a aby to nebolo pohodlné pre nich, aby mali snahu ísť hľadať riadnu prácu a nájsť si tú riadnu prácu. A zároveň je pravda, že áno, máme ľudí, ktorí, žiaľbohu, nikdy, pravdepodobne, sa nedostanú ďalej. Ale každá krajina, každá spoločnosť isté percento takýchto ľudí bude mať vždy, ale na to, aby tam to percento nerástlo a aby to naozaj bolo len to nevyhnutné percento. Nesmie ten systém byť perinkou, ktorou sa prikrývajú, ale má byť len predstupňom k tomu, kto ich vypudí na trh práce.
Blanár, Juraj, podpredseda NR SR (2020-11-03):
Posledný s faktickou poznámkou – pán poslanec Kuriak. Potom bude reagovať pán poslanec Blaha. Nech sa páči, pán poslanec.
B. Bugár, podpredseda NR SR: (2002-05-17):
(Hlasovanie.) Prítomných 88 poslancov, za návrh 87, nehlasoval 1 poslanec. Konštatujem, že sme postúpili tento návrh zákona do druhého čítania. J. Slaný, poslanec: Ďakujem. Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie nasledovným výborom: Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre financie, rozpočet a menu, ďalej o tom, aby týmto hlasovaním za gestorský výbor určila Výbor Národnej rady Slovenskej republiky pre pôdohospodárstvo s tým, že vládny návrh zákona prerokujú určené výbory v termíne do 30 dní a gestorský výbor do 32 dní od jeho prerokovania v prvom čítaní.
Grausová, Natália, poslankyňa NR SR (2018-05-15):
Ďakujem za slovo. Pán Klus, vy ste zašli... (povedané so smiechom), naozaj spomenuli ste rok 1968. Pretože, a prosím vás, keby ste si doplnili naozaj vedomosti z histórie a nezavádzali, pretože nás zapredal a odovzdal boľševickému Sovietskemu zväzu vojnový zločinec a masový vrah Edvard Beneš dávno pred koncom II. svetovej vojny. Sympatiami k boľševizmu sa netajil ani vierolomný Tomáš Redlich Masaryk a o našom osude po II. svetovej vojne rozhodli veľmoci a ich predstaviteľmi boli okrem Stalina Roosevelt a Churchill. Tak, prosím vás pekne, nezavádzajte a doplňte si, prosím, vzdelanie, lebo vám zrejme veľmi chýba.
Matovič, Igor, poslanec NR SR (2011-06-17):
Chcem sa opýtať, či tie štyri minúty tridsať sekúnd je aj s faktickými.
Blaha, Ľuboš, podpredseda NR SR (2024-04-23):
Pani poslankyňa Zuzana Števulová.
Danko, Andrej, podpredseda NR SR (2023-12-15):
Ja som nevystupoval, skúste na pána Gröhlinga, dobre?
Sulík, Richard, poslanec NR SR (2023-01-25):
Ďakujem pekne. Strana SaS, ako aj poslanecký klub rešpektuje dohody, ktoré boli urobené. Konkrétne hovorím o dohode, ktorá urobela... bola urobená poslednú nedeľu medzi štyrmi bývalými partnermi bývalej koalície. Z tohto dôvodu jednotne všetci dvadsiati podporíme dohodnutý pozmeňujúci návrh štyroch bývalých koaličných strán, tam sú podpísaní zástupcovia všetkých strán, ktorý zakotvuje v ústave skrátenie volebného obdobia. Ak takýto návrh prejde, ktorý považujeme za kompromisné riešenie na pôdoryse bývalej koalície, tak budeme hlasovať aj za návrh zákona ako celku. Ak takýto návrh neprejde, tak máme ďalšiu príležitosť dodržať dohodu. Je to pri inom poslaneckom návrhu poslanca Pčolinského, o ktorom sa môže rokovať už budúci týždeň. Ďakujem pekne.
Ferenčák, Ján, poslanec NR SR (2023-06-14):
Ďakujem, pán predsedajúci. Pán Kuriak, ja neviem, či žijeme paralelným vesmírom alebo vy v inom svete aj s tou skupinou svojou a my v inom, ale teraz kladiete, alebo dva dni počúvame, čo všetko tá vláda nedala do programového vyhlásenia, čo všetko ešte spraviť a čo všetko jednoducho majú za celé tri mesiace leta vykonať. Veď ja žasnem absolútne, že kde vy na to beriete, vy tri a pol roka ste vládli a ste to nespravili. Tak ako vy očakávate, že títo ľudia, čo sú tam postavení na ministerské posty, vy im tu kážete dva dni, čo všetko tam mali doplniť, veď to je absolútny nonsens a dúfam, že čím skôr takéto fantazmagórie skončia aj tuná v parlamente. Ďakujem pekne.
Jurinová, Erika, podpredsedníčka NR SR (2015-10-01):
Ďakujem pekne, pán spravodajca. Prerušujem rokovanie o tomto bode programu. Nasleduje prvé čítanie o návrhu poslanca Martina Fecka na vydanie zákona, ktorým sa mení a dopĺňa zákon Slovenskej národnej rady č. 359/1990 Zb. o obecnom zriadení v znení neskorších predpisov. Návrh zákona má tlač 1658, návrh na jeho pridelenie na prerokovanie výborom je v rozhodnutí č. 1672. Dávam slovo pánovi poslancovi Martinovi Feckovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1658.)
Laššáková, Jana, podpredsedníčka NR SR (2014-02-13):
Pán poslanec Vašečka, procedurálny? Nech sa páči.
Bublavý, Dušan, poslanec NR SR (2014-12-12):
Pán kolega Matovič, kedy si chcel odvolať vášho pána ministra, veď ten obhajoval SkyToll, že to bolo všetko na poriadku, ale nenašiel si vtedy odvahu, aby si sa postavil dva roky naspäť a ho pokritizoval a dal návrh na odvolanie. Ty obviňuješ nášho predsedu a predsedu vlády Roberta Fica za to, že sú vlaky zadarmo. Prosím ťa, veď nejaké dva-tri dni naspäť si navrhoval, aby boli autobusy dokonca zadarmo. No tak kto sa hrá na väčšieho Ježiška? Náš predseda Robert Fico, ktorý realizuje, alebo ty, ktorý ani nevládneš a dávaš zadarmo a chceš byť Ježiškom? Ešte ti musím pripomenúť, keď ste boli vo vláde, no tak padol daňový systém. Ja som pol slova nepočul od vás, a sedel som tu poctivo, že by ste chceli odvolať Mikloša. Nenašli ste odvahu, lebo ste vedeli, že by to bol pád vlády. To je také farizejské.
J. Burian, poslanec: (2007-01-30):
Uvedený návrh bol doručený poslancom Národnej rady v stanovenom termíne, čím boli splnené podmienky určené § 72 ods. 1 zákona Národnej rady o rokovacom poriadku, doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční prvé čítanie. Predseda Národnej rady posúdil uvedený návrh podľa § 70 ods. 1 Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 7. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona z formálnoprávnej stránky spĺňa všetky náležitosti návrhu zákona uvedené v § 68 a 67 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti uvedené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, poprosím vás, otvorte rozpravu.
Hlina, Alojz, poslanec NR SR (2013-05-23):
Ďakujem veľmi pekne všetkým kolegom. Tak v to, čo som tajne dúfal, sa mi prepotvrdzuje. A naozaj vám ďakujem, že to vnútorne cítite, že to je problém, odhliadnuc od toho, že ide o mňa. To naozaj by sme si mali nechať v sebe, že cítime, že niečo s tým treba urobiť a treba to zodpovedať, nie tak trápnym spôsobom, ako to zodpovedal minister vnútra, že zásah bol primeraný. Naozaj som hlboko sklamaný z tej odpovede na tú interpeláciu. Hlboko, ľudsky som z toho sklamaný, tak to poviem. Ja chápem politiku vcelku dobre, ale ľudsky som sklamaný z toho prístupu. A nedá sa na všetko reagovať, ale trebárs na otázku pána Přidala zareagujem. Keď sme rozprávali o zrušení imunity, neviem, či si pamätáte, ja som vystúpil a ja som povedal, že preceňujeme to, tú hystériu, okolo čo robíme, že to, čo podsúvame ľuďom, čo spôsobí, keď to odhlasujeme, že babka v Medzilaborciach nevybehne na námestie a nebude kričať hurá. Ja som to vtedy hovoril. Ani sa nezmení svet tým ľuďom, ani sa im tým nezmenil. Možno paradoxne sa im on zhorší, keď sa toto bude stávať, viete, lebo to je systém zastrašovania. Ja som bol vtedy, ale social proof, to volenie davom, tá hystéria bola tu. A ja vám poviem, akej ďalšej hystérie sa bojím. Tu máme expertov, ktorí stavajú svoju agendu na závisti a nenávisti. A možno polrok, možno tri mesiace pred voľbami tu začne niekto valiť, šúpať zákony o platoch a neviem o čom, že budeme zbohatlíci. To je presne niekoho agendou, ktorú využije v pravom danom momente. A to mi príde také mršinárske úplne hrozným spôsobom. Ja len to avizujem, že predpokladám, že niekoho agendou sa to stane a bude to nosnou agendou, tak ako bola niekedy nosnou agendou imunita a jej zrušenie. No zrušila sa, ja hovorím, nemám s tým nejaký problém, nerobím nič také, však koniec koncov ja som bol aj predtým, ale ľuďom sa svet... (Prerušenie vystúpenia časomerom.)
P. Hrušovský, predseda NR SR: (2005-03-16):
(Hlasovanie.) 134 prítomných, 19 za, 81 proti, 30 sa zdržalo, 4 nehlasovali. Návrh sme neschválili. Teraz budeme hlasovať... V. Horák, poslanec: Teraz budeme hlasovať o bode č. 2, ku ktorému gestorský výbor neprijal platné uznesenie, a preto tam nie je žiadne odporúčanie gestorského výboru.
Érsek, Árpád, minister dopravy a výstavby SR (2019-03-27):
Ďakujem. Ďakujem za slovo. Vážená pani predsedajúca, kolegyne, kolegovia, pre motiváciu k výstav..., pardon, to je energetická hospodárnosť, že? Pardon, to je v poriadku, ďakujem pekne. Pre motiváciu k výstavbe rodinných domov s takmer nulovou potrebou energie sa v predloženom návrhu dopĺňa účel poskytovania podpory, a to príspevok na rodinný dom s takmer nulovou potrebou energie vo výške 8-tisíc eur. Súčasťou návrhu sú taktiež úpravy a doplnenia pri existujúcom type príspevku na zateplenie rodinného domu, ktoré vyplynuli z praxe, predovšetkým sa zjednodušuje preukazovanie niektorých podmienok poskytovania príspevku na zateplenie rodinného domu a znižuje sa počet požadovaných príloh. V rámci rokovania výborov bol prijatý pozmeňujúci návrh, ktorý je obsiahnutý v spoločnej správe výborov. S odporúčaním gestorského výboru súhlasím. Ďakujem za podporu.
Ďuriš Nicholsonová, Lucia, podpredsedníčka NR SR (2018-02-08):
Pán poslanec Dostál, nech sa páči.
I. Mikloš, podpredseda vlády a minister financií SR: (2002-12-12):
Uznesením vlády Slovenskej republiky č. 167 z 21. 2. 2001 vláda vyslovila súhlas s touto zmluvou. Zmluva bola podpísaná dňa 27. augusta 2001 v Soule. Uznesením vlády Slovenskej republiky č. 867 zo dňa 7. augusta 2002 vláda vyslovila súhlas s dodatkom zmluvy, ktorým bola schválená doložka prednosti medzinárodnej zmluvy pred zákonmi podľa článku 7 ods. 5 Ústavy Slovenskej republiky. V snahe vytvoriť priaznivé podnikateľské prostredie sa Slovenská republika a Kórejská republika rozhodli uzavrieť zmluvu o zamedzení dvojitého zdanenia, keďže v súčasných hospodárskych vzťahoch má Slovenská republika s Kóreou v oblasti medzinárodného zdanenia bezzmluvný vzťah. Cieľom zmluvy je vytvoriť právny rámec na rozvoj všestranných a vzájomne výhodných hospodárskych vzťahov. Uplatňovaním zmluvy bude právo na daň z jednotlivých zdrojov rozdelené objektívne medzi oba zmluvné štáty. Zmluva eliminuje nadmerné daňové zaťaženie vyplývajúce z uplatnenia daňovej sústavy SR a Kórey tým, že odstraňuje zdanenie toho istého príjmu dvakrát. Zmluva sa tak stáva jednou z najdôležitejších podmienok rozvoja vzájomných zahraničnoobchodných vzťahov. Veľký význam tejto zmluvy spočíva i v rozvoji spolupráce daňových administratív pri predchádzaní daňovým únikom. Uzavretie tohto zmluvného dokumentu nebude mať negatívny dosah na štátny rozpočet, naopak, rozvojom slovensko-kórejských hospodárskych vzťahov sa predpokladá pozitívny vplyv na štátny rozpočet. Zmluva nevyžaduje zmeny v právnom poriadku Slovenskej republiky a nedotýka sa záväzkov z iných medzinárodných zmlúv, ktorými je Slovenská republika viazaná. Pokiaľ ide o otázku zlučiteľnosti tejto zmluvy s právom Európskej únie, zamedzenie dvojitého zdanenia je vo výlučnej národnej pôsobnosti členských krajín Európskej únie. Výbor Národnej rady pre financie, rozpočet a menu predloženú zmluvu prerokoval na svojom zasadnutí 27. novembra 2002, vyslovil s ňou súhlas svojím uznesením č. 34. Ústavnoprávny výbor zmluvu prerokoval na svojom zasadnutí 3. 12. a svoje odporúčanie vyslovil uznesením č. 50. Ďakujem pekne za pozornosť a žiadam vás o schválenie tejto zmluvy. Skončil som.
Laššáková, Jana, podpredsedníčka NR SR (2013-06-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne? Nie je tomu tak, vyhlasujem všeobecnú rozpravu za skončenú. Pán navrhovateľ? Nemáte ani k čomu zaujať stanovisko, podobne ani pán spravodajca. Teraz pristúpime k prvému čítaniu o návrhu poslancov Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších prepisov. Návrh zákona je uverejnený ako tlač 507, návrh na jeho pridelenie na prerokovanie výborom je v rozhodnutí č. 486. Dávam slovo poslancovi Jurajovi Drobovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších prepisov , tlač 507.)
Matovič, Igor, poslanec NR SR (2017-09-07):
Kolegovia, kolegyne, mám takú česť a priznám sa, že neodolal som pokušeniu, keď tu bol taký stres, že ide sa hlásiť do ústnej rozpravy, akurát som si tam bral kartu a nejako som sa nechal nechtiac vtiahnuť do deja. A na druhej strane, toto je vážna chvíľa, lebo dnes sa ukáže, ako vážne to SNS a hlavne poslanci, ktorí dnes tu sedia za SNS, mysleli s tým, čo mali napísané na predvolebných bilbordoch. Myslím, že všetci to poznáme, nejako sa nám to vrylo do podvedomia. Boli to tri slová a veľmi dobre si ich pamätajú aj voliči SNS. Boli to slová: „Hrdo, odborne a slušne.“ Dnes sa ukáže pri hlasovaní, či hrdosť v SNS náhodou nekončí pri válove plnom eurofondov. Dnes sa ukáže, či SNS náhodou pod slušnosťou nemyslí to, keď minister viac jako rok kryje úchylákov, ktorí zneužívajú naše deti. O odbornosti vieme, SNS mesiac nevie nájsť človeka, ktorý by spravoval ministerstvo školstva. SNS v svojich radoch nebola schopná nájsť žiadneho ministra, hoci sa hrdia tým, že majú päťtisíc či sedemtisíc členov. Museli hľadať medzi ľuďmi, ktorí boli mimo strany. O hrdosti nám Andrej Danko ukázal tiež viaceré príklady, napr. jako hrdo, búchajúc sa do hrude, zrušil tie škaredé, žlté, hnusné vlaky. Samozrejme, s jediným cieľom, aby Víťazoslav Móric nakoniec vyhral tender, tuším za 80 mil. eur, aby on tie vlaky dodal pre našeho národného – medzičasom – vlakového dopravcu. O slušnosti nám Andrej Danko takisto predviedol viacero príkladov. Ukázal nám, že podľa SNS je slušné čítať listy občanov, ktoré píšu svojim poslancom. Predseda Národnej rady a predseda SNS nám ukázal, že podľa SNS je slušné, keď predseda SNS zneužije svoje postavenie a hrabe sa v zdravotnej dokumentácii opozičných poslancov a potom vykrikuje v pléne Národnej rady ich diagnózu a verejne sa posmieva, že si vybavili modrú knižku. Čiže o odbornosti vieme, o slušnosti sme tu mali viacej dôkazov, jako to SNS so slušnosťou myslí, a, tak ako som povedal na začiatku, dnes sa ukáže, či hrdosť SNS končí pri válove plnom eurofondov a či SNS považuje za slušné kryť človeka, ktorý viac jako rok kryl úchylákov, ktorí zneužívali naše deti.
Pellegrini, Peter, podpredseda NR SR (2020-04-23):
Pán poslanec Kočiš.
Danko, Andrej, predseda NR SR (2018-09-18):
Jedna faktická – pán poslanec Uhrík.
B. Bugár, podpredseda NR SR: (2004-06-30):
L. Ladányi, poslanec: Ďakujem, pán predsedajúci. V rozprave vystúpili šiesti poslanci, pán poslanec Buček dal procedurálny návrh vrátiť návrh zákona na prepracovanie. Dajte, prosím, hlasovať o návrhu.
Fico, Robert, predseda vlády SR (2024-01-11):
Samozrejme, že áno. Samozrejme. To sú, prosím, športovci a športovci hľadajú najlepšie podmienky pre svoje športové vyžitie. Ak tvrdíme, že NHL je najlepšia hokejová liga na svete a KHL je druhá najlepšia hokejová liga na svete, čo to má spoločné s tým, že hokejista, čo je jeho poslaním, je to jeho snom, je to jeho profesiou, hrá v druhej najlepšej lige na svete a niekto mu povie, že nemôžeš reprezentovať Slovenskú republiku, lebo sa pohybuješ niekde po území krajiny, ktorá je dnes v konflikte s Ukrajinou. Preto odmietal som tieto veci a vždy pokiaľ pôjde o otázku účasti ruských športovcov, bieloruských športovcov a ďalších na medzinárodných podujatiach, tak budem tvrdiť, že tam majú byť, že majú športovať, majú konkurovať iným športovcom, pretože potom aj tá hodnota tých medailí, zlatých, strieborných a bronzových je podstatne nižšia, ak tí najlepší športovci, ktorí často v niektorých disciplínach pochádzajú práve z Ruska alebo Bieloruska, sa takýchto súťaží nemôžu zúčastniť.
P. Paška, predseda NR SR: (2008-12-04):
(Hlasovanie.) 132 prítomných, 76 bolo za, 55 proti, 1 nehlasoval. Takže budeme o návrhu na odvolanie hlasovať verejne. Poprosím vás, pán spravodajca, aby ste uviedli návrh na hlasovanie.
Kollár, Boris, predseda NR SR (2021-05-10):
(Zaznievanie gongu.) Vážené pani poslankyne, vážení páni poslanci, o slovo sa prihlásil pán podpredseda parlamentu Gábor Grendel. Nech sa páči, pán poslanec, máte slovo.
M. Hort, podpredseda NR SR: (2008-05-21):
V. Agócs, predsedníčka Rady pre vysielanie a retransmisiu: Ďakujem pekne opätovne za slovo. Veľmi stručne, pokiaľ ide o výhrady pani poslankyne Tóthovej, že tie pokuty hádam nie sú dostatočné k náprave. Verte, každý jeden prípad osobitne individuálne posudzujeme a naši právnici majú od každého vysielateľa zoznam, kedy, akú pokutu pre ktoré možné porušenie zákona dostali. A my to zvyšujeme. Zvyšujeme, ale zákon určuje hornú hranicu, ktorú nemôžeme prekročiť a nemôžeme zakaždým dávať hornú hranicu, lebo miera porušenia zákona nie je stále rovnaká. Pokiaľ ide o kvalitu príjmu signálu Slovenskej televízie, Slovenského rozhlasu. Bohužiaľ, verejnoprávni vysielatelia, teda vysielatelia zo zákona majú voči nám len oznamovaciu povinnosť, ale oni sami by museli bojovať za to, aby sa ten ich signál dostal kvalitne a hlavne Rozhlasová rada by mala venovať väčšiu pozornosť tejto problematike, lebo je to v jej kompetencii, aby sa postarali o kvalitu signálu na celom území Slovenskej republiky, veď je to verejnoprávny vysielateľ. Za slová uznania ďakujem všetkým a prajem vám príjemný zvyšok parlamentného rokovania a ďakujem za pozornosť. (Potlesk.)
Paška, Pavol, predseda NR SR (2014-03-20):
Pán predseda výboru Podmanický.
B. Bugár, podpredseda NR SR: (2003-11-05):
Otváram rozpravu o tomto bode programu. Pýtam sa, či sa hlási niekto ústne do rozpravy. Pán spravodajca. Končím možnosť sa prihlásiť ústne do rozpravy. Nech sa páči, pán spravodajca, máte slovo.
Blanár, Juraj, podpredseda NR SR (2022-03-16):
Fajn, ďakujem pekne. Hlasovanie dnes o jedenástej. Ďakujem, pán spravodajca. Prerušujem rokovanie o tomto bode programu. Vážené panie poslankyne, páni poslanci, mali sme teraz pokračovať v rokovaní o návrhoch zákonov, ktoré mal predkladať pán podpredseda vlády Štefan Holý, parlamentná tlač 841 a parlamentná tlač 876. Avšak dostal som informáciu od podpredsedu vlády, že dobrovoľne chce, aby tieto dva zákony prepadli a že bude sa uchádzať procedurálnym návrhom pravdepodobne poslaneckých klubov, ktoré sa na tom zhodnú, aby tieto zákony boli zaradené do balíka časovaných zákonov, ktoré má už pán podpredseda naplánované. A preto budeme, teda konštatujem, že oba tieto body prepadávajú, a preto budeme pokračovať ďalším bodom programu, ktorým je prvé čítanie o vládnom návrhu zákona, ktorým sa mení a dopĺňa zákon č. 1/2014 Z. z. o organizovaní verejných športových podujatí a o zmene a doplnení niektorých zákonov v znení neskorších predpisov . Je to pod parlamentnou tlačou 909. Návrh na pridelenie výborom je v rozhodnutí predsedu národnej rady č. 940. Prosím pána ministra školstva, vedy, výskumu a športu Branislava Gröhlinga, aby tento vládny návrh zákona uviedol. Nech sa páči.
Laurenčík, Milan, podpredseda NR SR (2020-05-12):
Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 77). Dávam slovo predsedníčke výboru pre zdravotníctvo pani poslankyni Jane Cigánikovej, aby hlasovanie uviedla. Nech sa páči, pani poslankyňa, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 77.)
M. Záhumenský, poslanec: (2008-11-27):
A s tým súvisí aj to ďalšie, čo nechápete, že kde sa strácajú peniaze, keď potraviny neklesajú. No strácajú sa v obchodných reťazcoch. Spomeňte si na to, kto vytvoril také podmienky pre obchodné reťazce, ktoré nemajú v žiadnej inej krajine v Európe. Kým ceny ešte pre farmárov nestúpali, v obchodných reťazcoch už stúpli hore, veľmi vysoko a keď ceny pre farmárov veľmi vysoko klesli ako dnes, že sú vysoko pod výrobnými nákladmi, tak v obchodných reťazcoch stále sú ceny ešte na tej istej úrovni. Rohlík stál 1.90, keď pšenica stála 8 000 korún a dnes stojí 1.90 takisto rohlík a pšenica stojí už 3 800 korún. Kde sú tie peniaze? U pekárov? V obchodných reťazcoch? V obchodných reťazcoch, ktoré si vytvorili takéto podmienky, aby mohli existovať. A keď hovoríte o obchodnej bilancii a o mzdách. Veď predsa vy ste podporovali nič. Vaša podpora smerovala do podpory ničoho. Do podpory nevyrábania, do podpory len plošnej, do mulčovania pozemkov. Vy ste zlikvidovali podporu efektívnej výroby, intenzívnej výroby. Živočíšna výroba, ovocie, zelenina, vinohradníctvo, vinárstvo, to sú produkty, kde sa tvorí vysoká pridaná hodnota a ktorá potom následne pôsobí aj na obchodnú bilanciu. A tú ste vy úspešne zlikvidovali. Tak, prosím vás, netvárte sa, že nevieme, čo sa vlastne stalo za vašej vlády. Ďakujem.
Hlina, Alojz, poslanec NR SR (2015-02-05):
Ďakujem veľmi pekne. K pánovi Gálovi dovoľte uviesť, vy asi musíte si byť vedomý určitých precedensov urobených už, ja nie, lebo ja som nehlasoval, čiže ja nemusím robiť ani sa lámať na kolene, ani držať nejaký precedens, hej. Čiže ja som tu nebol, ja som tu prvýkrát, možno aj posledný. A druhá vec, k tej ponuke na ten kabát, do SaS by som si ešte možno kabát dal, sú kluby, kde by som si kabát nedal. (Smiech v sále.)
Ľ. Petrák, poslanec: (2007-05-10):
Súhlasím s pánom poslancom Rydlom, že otázka kvality je otázka dominantná a jednoducho nie je to len otázka riešenia zákona. Vy ste mali možnosť ovplyvňovať kvalitu vysokých škôl, ale otázka plodenia nových vysokých škôl ako na bežiacom páse neriešila otázku kvality, riešila len otázku zakladania súkromných škôl, ktoré sa stali zdrojom seriózneho biznisu. Ak sa odvolávate na rok 1989 a demokraciu a samosprávne orgány na akademickej pôde, tak ja sa spýtam: Ako to, že vám prekážajú samosprávne demokratické orgány na súkromných univerzitách a chcete svojím spôsobom sprivatizovať celé vysoké školstvo? Toto je vaše podanie demokracie, že sprivatizujeme vysoké školstvo, kde už nebudú samosprávne orgány a jednoducho potom to bude všetko v poriadku? (Potlesk).
Glváč, Martin, podpredseda NR SR (2016-10-20):
Ďakujem. Pán poslanec, chcete položiť doplňujúcu otázku? Nie je tomu tak. Tretia otázka bola položená pani poslankyňou Máriou Janíkovou a znie: „Vážený pán predseda vlády, aký prínos majú výjazdové rokovania vlády v regiónoch, hlavne v regiónoch s vysokou mierou nezamestnanosti?“ Nech sa páči, pán podpredseda.
Zemanová, Anna, poslankyňa NR SR (2017-02-03):
Ďakujem veľmi pekne za slovo. Všetko je veľmi pekné, čo si povedal, Martin, v svojej rozprave. Avšak ja si myslím, že nie je podstatné, kto vlastní pôdu, ale ako sa k tej pôde správa. Pretože sme svedkami, že naozaj po reštitúciách získali pôdu mnohí ľudia, ktorí ani netušili, že ich predkovia nejaký kus pôdy mali, a keď ju získali, tak prvé, čo bolo, tak hneď ju kalkulovali, ako ju premenia na stavebné pozemky, a kalkulovali, ako ju speňažia, nie ako budú na nej hospodáriť. A to sú aj dôsledky toho, ako dneska vyzerá naša krajina, ako sú spustnuté pôdy, pasienky, čiastočne niektoré aj lesy. Čiže v tomto smere nevidím problém vo vlastníctve, ale k tomu, ako sa kto správa. A tu chcem povedať, že jeden aj z najhorších správcov je štát. Veď si pozrime sami, ako štát pristupuje k správe vlastného majetku alebo majetku, ktorý spravuje alebo o ktorý by sa mal starať. Najlepšie pôdy dáva pre investície. Kde bola umiestnená investícia Jaguar? Na najlepších pôdach, jedny z najlepších pôd Slovenska. A to je vlastne vzťah? Teraz ideme obmedzovať vlastnícke, chceme obmedzovať vlastnícke práva ľudí bez ohľadu na to, koho, ktorí sa oveľa lepšie o tu pôdu starali, a práve ten štát, ktorý by mal tieto páky využiť a mohol ich využiť, tak znehodnocuje našu krajinu umiestňovaním takýchto investícií do, na najlepšie naše pôdy.
Jurinová, Erika, podpredsedníčka NR SR (2015-09-25):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Pán poslanec Martvoň, máte slovo.
Budaj, Ján, poslanec NR SR (2018-05-22):
Ďakujem. Prosím, pán predsedajúci, aby ste dali hlasovať o tom, že Národná rada sa uznesie v súlade s § 73 ods. 3 písm. c) zákona o rokovacom poriadku schváliť predložený návrh zákona v druhom čítaní.
Jurinová, Erika, podpredsedníčka NR SR (2015-03-19):
S reakciou na faktické poznámky pán poslanec Mikuš.
Kaník, Ľudovít, poslanec NR SR (2012-04-04):
Sľubujem. (Potlesk.)
P. Hrušovský, predseda NR SR: (2003-04-24):
J. Heriban, poslanec: Ja by som len skutočne v krátkosti zareagoval. Som presvedčený, že každý z nás má na tento problém svoj vlastný názor, som presvedčený, že neexistujú argumenty, ktoré by dokázali presvedčiť našich kolegov v KDH, v SDKÚ, v SMK a v ostatných stranách, ktorí si myslia iné, ako si myslím ja, lebo to nie je o argumentoch, to je o nejakých úplne základných ľudských pocitoch, je to možno aj o viere. Samozrejme, aj my, čo sme veriaci, tieto otázky ťažko znášame a ťažko sa s nimi vyrovnávame. Celý môj príspevok je len o tom, že by som bol rád, keby sme si uvedomili, že nie všetci majú rovnaký názor. A naše rozhodnutie vlastne bude zasahovať do základných ľudských práv. Veď náš parlament nerieši túto otázku prvýkrát, táto otázka sa rieši na celom svete. Sú to základné ľudské práva, ktoré umožňujú, ženám matkám a ich partnerom, aby sa rozhodli slobodne, dobrovoľne, po plnom zvážení. Na záver by som chcel len povedať, že uznávam názory ľudí, ktorí majú iný názor, ako mám ja. Ja si myslím, že žena by mala rozhodovať o tom, či... (Zaznel zvuk časomiery.)
Ďuriš Nicholsonová, Lucia, podpredsedníčka NR SR (2016-07-07):
Pán poslanec Viskupič, nech sa páči. Pán poslanec Viskupič.
Paška, Pavol, predseda NR SR (2014-09-25):
Hlasujeme. (Hlasovanie.) 112 prítomných, 33 za, 49 proti, 29 sa zdržalo, 1 nehlasoval. Nebudeme pokračovať v rokovaní o tomto návrhu zákona, nezískal podporu na jeho postúpenie do druhého čítania. Pán poslanec Zajac uvedie v prvom čítaní hlasovanie o návrhu poslancov Národnej rady Slovenskej republiky Júliusa Brocku, Jána Figeľa, Alojza Přidala a Mariána Kvasničku na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Je to tlač 1101.
B. Bugár, podpredseda NR SR: (2002-02-06):
Pán poslanec Kotian, nech sa páči, môžete reagovať na faktické poznámky.
Sulík, Richard, predseda NR SR (2010-07-08):
Ďakujem pekne. Chcel by som sa, chcel by som sa spýtať, či ešte niekto sa chce prihlásiť s faktickou poznámkou. Uzatváram možnosť pre faktické poznámky. A nech sa páči, pani poslankyňa Belousovová.
Osuský, Peter, poslanec NR SR (2017-05-18):
Ďakujem pekne. Téma zverejňovania očakávanej mzdy. Napadá ma spomienka spred mnohých rokov, keď som ako turista CKM navštívil prvýkrát Moskvu, tak na Gorkovskej, dnes už Tverskej, triede bola reštaurácia, kde bol neumelou rukou napísaný oznam: „Iščom povara.“ Ponúkali 100 rubľov keš. Neviem, či pred zdanením, alebo po. To znamená, že aj v hlbokej totalite sa kuchári hľadali za vopred určený plat.
Blaha, Ľuboš, poslanec NR SR (2013-02-14):
Ďakujem pekne. Pán kolega Matovič, mňa takisto veľmi mrzí degradácia ženy, ale úprimne povedané, mne vadí tá filozofia tohto návrhu. A aby diktoval to, čo je morálne, a to, čo je správne Škripek, tak, prepáčte, žijeme v roku 2012 a nie v roku 1212 (reakcie z pléna), 2013, už ´13, pardon, a ak chcete plakať, plačme nad tým, akí sú ľudia na Slovensku v ťažkej životnej situácii z hľadiska ekonomických nastavení, v sociálnej ťažkej situácii, nad tým by som plakal ja, ale nie nad tým, že nie sme krajina stredoveku. Nad tým určite nie. Pán kolega, viete, na jednej strane tieto veci má riešiť občianska spoločnosť. Štát nemá diktovať ľuďom, ako sa majú správať v spálni. Štát nie. Toto má riešiť občianska spoločnosť. Toto pán Škripek môže riešiť v kostole, môže to riešiť doma, môže to riešiť na ulici, toto nemá riešiť štát. Štát by mal vytvárať priestor, ale nemal by rozhodne prikazovať a zakazovať ľuďom, ako sa majú správať. Mňa v podstate mrzí to, že dneska tu riešime to, kto je ako bigotný, lebo pán Škripek očividne je viac bigotný, ako som ja, ale toto máme riešiť na pôde Národnej rady Slovenskej republiky? Nie. Nemyslím si. Rozdiel medzi liberálmi a konzervatívcami je naozaj v tom, že sa líšia v tom, že či sa má starať štát do ľudí a ako sa má starať do ľudí. Liberáli hovoria: štát, nestaraj sa do ľudí. Konzervatívci hovoria: štát, staraj sa do ľudí. Viete, čo hovoria socialisti? Nejde o to, či sa má štát starať do ľudí, ale má sa starať o ľudí. Ďakujem.
V. Veteška, podpredseda NR SR: (2004-01-22):
J. Heriban, poslanec: Pán predsedajúci, existuje taký spôsob, že keď človek chce niečo povedať, tak dáva argumenty najskôr, aby jeho vystúpenie malo zmysel. Prepáčte mi, že som vás znervóznil, ale tieto veci sú k tomuto zákonu, inak by som si nedovolil vás takto dráždiť.